കല്യാൺ ഗ്രൂപ്പ്

കല്യാൺ സിൽക്സ്, കല്യാൺ ജ്വല്ലേഴ്സ്, കല്യാൺ ഡെവലപ്പേഴ്സ്, കല്യാൺ സാരീസ്, കല്യാൺ കളക്ഷൻസ് എന്നീ ബ്രാൻഡുകളുടെ ഹോൾഡിംഗ് കമ്പനിയാണ് കല്യാൺ ഗ്രൂപ്പ്. ഇന്ത്യയിലെ കേരളത്തിലെ തൃശ്ശൂരിലാണ് കല്യാൺ ഗ്രൂപ്പിന്റെ ആസ്ഥാനം.

 ചരിത്രം 
1909-ൽ ടി.എസ്. കല്യാണരാമയ്യർ ആണ് ഈ കമ്പനി ആരംഭിച്ചത്. 1930 കളിൽ അദ്ദേഹം തൃശൂർ നഗരത്തിൽ ഒരു ടെക്സ്റ്റൈൽ മിൽ ആരംഭിച്ചു, അത് പിന്നീട് കേരള സർക്കാർ ഏറ്റെടുത്തു. തമിഴ്നാട്ടിലെ കുംഭകോണത്ത് നിന്നാണ് കല്യാണരാമയ്യർ തൃശൂരിൽ എത്തിയത്. പിന്നീട്, അദ്ദേഹം തൃശൂർ നഗരത്തിൽ ആരംഭിച്ച ഒരു ടെക്സ്റ്റൈൽ ഷോപ്പാണ് കല്യാൺ സിൽക്സ്, കല്യാൺ സാരീസ്, കല്യാൺ കളക്ഷൻസ് എന്നിങ്ങനെയായി വളർന്നത്. സ്ഥാപകനായ കല്യാണരാമയ്യരിൽ നിന്നാണ് ഈ സ്ഥാപനങ്ങൾക്ക് കല്യാൺ എന്ന ബ്രാൻഡ് നാമം ഉണ്ടായത്. പിന്നീട്, അദ്ദേഹത്തിൻറെ മകൻ ടി.കെ. സീതാരാമയ്യർ ഈ ബിസിനസ് ഗ്രൂപ്പുകളുടെ നടത്തിപ്പ് ഏറ്റെടുത്തു.1991-ൽ, തൻറെ അഞ്ച് ആൺമക്കൾക്കായി സീതാരാമയ്യർ ഈ ബിസിനസ്സ് ശൃംഖല വിഭജിച്ചു നല്കി. അതിൽ, ടി എസ് കല്യാണരാമൻ 1993ൽ ആരംഭിച്ചതാണ് കല്യാൺ ജ്വല്ലേഴ്സ്.

 അവലംബം 

വർഗ്ഗം:കേരളത്തിലെ കമ്പനികൾ